Мы махуэхэм
Бадзэуэгъуэм и 20, щэбэт
Шахматхэм я дунейпсо махуэщ. 1924 гъэм Дунейпсо шахмат федерацэр (ФИДЕ) къызэрагъэпэщащ.
Фашизмэм и бий бэнэныгъэ ирагъэкIуэкIыурэ хэкIуэдахэм я фэеплъыр щагъэлъапIэ Германием.
1561 гъэм Гуащэнэ чристэн диныр кърагъэщтащ, Марие цIэри фIащащ.
Къэрал, парт лэжьакIуэ Къущхьэ Гъумар къызэралъхурэ илъэс 86-рэ ирокъу.
Сабий усакIуэ АфIэунэ Лиуан къызэралъхурэ илъэс 75-рэ ирокъу.
УсакIуэ, драматург, АР-м гъуазджэхэмкIэ щIыхь зиIэ и лэжьакIуэ Къуиикъуэ Налбий и ныбжьыр илъэс 75-рэ ирокъу.
Экономист еджагъэшхуэ, Кубанми АР-ми щIэныгъэхэмкIэ щIыхь зиIэ я лэжьакIуэ, ЩIДАА-м и академик, РАЕН-м, Нью-Йорк Академием хэт ТIрахъуэ Энвер и ныбжьыр илъэс 66-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 23 — 25-рэ, жэщым градус 18 — 19 щыхъунущ.
Бадзэуэгъуэм и 21, тхьэмахуэ
Металлургым и махуэщ
Мали Республикэм парламент хэхыныгъэхэр щокIуэкI.
1829 гъэм адыгэлI Хьэшыр Чылар япэ дыдэу Iуащхьэмахуэ и щыгум къуэкIыпIэ лъэныкъуэмкIэ дэкIащ.
1969 гъэм Америкэм щыщ астронавт Армстронг Нил Мазэм япэ дыдэу теуващ.
1994 гъэм Къэбэрдей-Балъкъэрым и Къэрал гербыр, Къэрал ныпыр, Къэрал гимныр къащтащ.
Америкэ тхакIуэ, Нобель саугъэтым и лауреат Хемингуэй Эрнест къызэралъхурэ илъэси 114-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх тIэкIу къыщешхынущ. Хуабэр махуэм градус 24 — 26-рэ, жэщым градус 18 — 21-рэ щыхъунущ.
Бадзэуэгъуэм и 22, блыщхьэ
Москва и уэгур зыхъумахэм я махуэщ. 1941 гъэм бадзэуэгъуэм и 21 — 22 жэщым фашистхэм я кхъухьлъатэхэр Москва япэу къыщхьэщыхьауэ щытащ. Абы жэуап иратауэ щытащ ПВО-м и къарухэм.
Азербайджан Республикэм и лъэпкъ прессэм и махуэщ.
1945 гъэм Къэбэрдей Республикэм и щакIуэ хозяйствэр къызэрагъэпэщащ.
КъБР-м и цIыхубэ усакIуэ, Социалист Лэжьыгъэм и ЛIыхъужь, УФ-м и Къэрал саугъэтым и лауреат КIыщокъуэ Алим къызэралъхурэ илъэс 99-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх тIэкIу къыщешхынущ. Хуабэр махуэм градус 23 — 24-рэ, жэщым градус 19 — 20 щыхъунущ.
